Gavman hemi taetem ap ol rul blong COVID kwarentin
COVID 19 advisory komiti hemi disaed blong mekem ol kwarentin rul i kam moa strong.
Spokesperson blong COVID -19, Len Tarivonda i talem se ol standard rul ia hemi impoten from long sam dei i pas i gat plante isu i happen.
Mr Tarivonda i talem se long public helt act, i posibol blong olketa we oli stap brekem rul blong kwarentin, oli save pem wan faen.
“Sapos exampol long olketa staff we oli breachim ol protocol ia, i possible se bae oli kat internal discipline long wokples blong olketa wea ples oli kam long hem,” hemi talem.
“Hemia i aplae tu long olketa long helt o polis o ol narafala sekta.”
Spokesperson blong COVID-19 i talem se i posibol tu se bambae taem oli kwarentinem olketa sapos oli breachim eni rul bambae oli pem ol kos blong kwarentin blong olketa wan nomo.
Hemi talem se ol kwarentin rul ia hemi folem sam isu we i happen wetem olketa repatriation we i happen long ol wik we i pas.
Len Tarivonda i talem se hemi bin wan lessen learn long pas wik mo naoia oli stap lukluk blong implementem niufala mesa ia.
tpi_Latn tpi_Latn lmo_Latn tpi_Latn tpi_Latn tpi_Latn tpi_Latn tpi_Latn tpi_Latn